વેપારીઓના જણાવ્યા પ્રમાણે આ વર્ષે પૂજાસામગ્રીથી લઇને વિવિધ ફૂલો અને ડેકોરેશનની વસ્તુઓ તેમ જ મીઠાઇ સહિતની તૈયાર પ્રસાદની વેરાયટીમાં દસથી વીસ ટકાનો ભાવવધારો છે. જોકે પ્રસાદની કાચી સામગ્રીમાં ડ્રાઇફ્રુટ્સ સિવાયની સાકર, ચણાનો લોટ, રવા સહિતની સામગ્રીના ભાવ ગયા વર્ષની સરખામણીએ લગભગ સમાન જ છે. ગ્રાહકોના જણાવ્યા પ્રમાણે મૂર્તિની કિંમતમાં પણ દસથી પંદર ટકાનો વધારો થયો છે. મીઠાઇના એક વેપારીના જણાવ્યા પ્રમાણે કેરળમાં પૂરની પરિસ્થિતિના પગલે નાળિયેરના ભાવ વધ્યા છે અને ડ્રાઇફ્રુટ્સમાં પણ ભાવવધારો હોવાથી ઉકડી અને ખવ્યાના મોદક તેમ જ બરફી જેવી મીઢાઇઓ મોંઘી થઇ છે.